Indholdsfortegnelse

Jylland (Der dukker af disen)

Mod vår

Gylden sol

Hedelandet

Høst

Vor barndoms bæk

Om Rugens sange på CD

Om Jeppe og Gert

Om nodehæftet

Om sangene

Jylland (Der dukker af disen)

Tekst: Jeppe Aakjær

Musik: Gert Bach

1. Der dukker af disen min fædrene jord

med åser og agre og eng.

Med ryggen mod syd og med tåen mod nord

den redte bag sander sin seng.

Dog ej for at sove retfærdiges søvn,

thi sjældent er landet i ro,

men stormene går,

og brændingen slår

//: på kysten med djærveste kno. ://

2. Der ruller de bække så tungt gennem dal,

langmodigt ta’r åen imod

og skrider til havs i en sindig spiral,

forinden den drev det til flod.

Men hvor den kan glitre en sensommer kvæld

når laksen går op mod dens strøm,

når siv og når flæg

får dugstænk i skæg,

//: og dagen går bort som en drøm. ://

3. Mørkt stiger en høj over kornhavet op,

med blåbær og lyng er den klædt.

Blandt risenes ranker en lærke med top

sig gynger og kvidrer så spædt.

Det bølger af rug imod kimingens rand,

i dale, på banker den står,

får runding og form

i godtvejr og storm

//: som barnet, mens gængerne går. ://

4. Hvad var vel i verden det fattige liv

med al dets fortærende tant,

om ikke en plet med en dal og lidt siv

vort hjerte i skælvinger bandt!

Om ikke vi drog fra det yderste hav

for bøjet og rynket at stå

og høre de kluk,

de mindernes suk

//: fra bækken, vi kyssed som små! ://

5. Velsignede land, hvor i stormvejret bor

et folk, som er øvet i savn,

jeg ejed vel aldrig et gran af din jord,

som hjemløs jeg kvitted min stavn.

Du rakte mig ud fra dit stenede krat

en høstnat så kroget en stav.

Når staven er brudt,

og livsgangen slut,

//: kanske du da skænker en grav. ://

Mod vår

Tekst: Jeppe Aakjær

Musik: Gert Bach

1. Lysglimt på min rude, hvor du flimred nys,

kan du nå min pude, skal du få et kys.

Tusinde stærke mile gik din morgenvej,

dem du ville ile, for at trøste mig.

2. Se hvor rent du ligger på mit pudevår!

Åh, Åh, Åh, Åh, Åh, Åh,